مقبرہ جہانگیر

مقبرہ جہانگیر لاہور کو مغلیہ عہد میں تعمیر کیے گئے مقابر میں ایک بلند مقام حاصل ہے۔ یہ دریائے راوی لاہور کے دوسرے کنارے شاہدرہ کے ایک باغ دلکشا میں واقع ہے۔ جہانگیر کی بیوہ ملکہ نور جہاں نے اس عمارت کا آغاز کیا اور شاہ جہاں نے اسے پایہ تکمیل تکمیل پہنچایا۔ یہ مقبرہ پاکستان میں مغلوں کی سب سے حسین یادگار مانا جاتاہے۔

مقبرہ کے چاروں کونوں پر حسین مینار نصب ہیں۔ قبر کا تعویذ سنگ مرمر کا ہے اور اس پر عقیق، لاجورد، نیلم، مرجان اور دیگر قیمتی پتھروں سے گل کاری کی گئی ہے۔ دائیں بائیں اللہ تعالیٰ کے ننانوے نام کندہ ہیں۔

سکھ عہد میں اس عمارت کو بہت نقصان پہنچایا گیا۔ سکھ اس عمارت میں سفید سنگ مرمر سے بنایا گیا سہ نشین اکھاڑ کر امرتسر لے گئے۔ اسی طرح عمارت کے ستونوں اور آرائشات میں استعمال کیے گئے قیمتی جواہرات بھی نکال لیے گئے، تاہم آج بھی یہ عمارت قابل دید ہے۔

مقبرہ کا وہ حصہ جہاں شہنشاہ نورالدین جہانگیر دفن ہے ایک بلند چبوترا بنایا گیا ہے۔ اندر داخل ہونے کا ایک ہی راستہ ہے۔ مزار کے چاروں جانب سنگ مرمر کی جالیاں لگی ہوئی ہیں، جو سخت گرم موسم میں بھی ہال کو موسم کی حدت سے محفوظ رکھتی ہیں۔

مقبرہ جہانگیر کی حدود میں نور جہاں نے ایک خوبصورت مسجد بھی تعمیر کرائی تھی۔ اس مقبرہ میں نور جہاں نے کافی عرصہ رہائش بھی اختیار کی، اس لیے یہاں رہائشی عمارات بھی تعمیر کئی گئی تھیں۔

تصاویر

مزید دیکھیے 
فہرست مزارات و مقابر، پاکستان

1637ء میں مکمل ہونے والی عمارات و ساخات
اسلامی معماری
انداز معماری
پاکستان کی تاریخی عمارات
پاکستان کے تاریخی مقامات
پاکستان میں فارسی باغات
پاکستان میں مقامات عالمی ثقافتی ورثہ
پنجاب کی عمارات و ساخات
پنجاب، پاکستان میں ثقافتی ورثہ مقامات
لاہور کا طرز تعمیر
لاہور کی عمارات و ساخات
لاہور کے سیاحتی مقامات
مغل تعمیرات
مغلیہ طرز تعمیر
ہندوستان میں 1637ء
مغلیہ سلطنت میں 1637ء کی تاسیسات
پاکستان میں مغل مدفن باغات
پنجاب، پاکستان میں مقبرے
لاہور میں مقبرے
پاکستان میں مغلیہ باغات
ویکی ڈیٹا سے مطابقت رکھنے والی مختصر تفصیل